Борис Младенов-Young
Как кенгуруто получило своята торбичка

chitanka.info

Разхождала се мама Кенгуру

със джоуи[1], невръстното юначе

и под дърво съгледала полу-

издъхнал стар и сляп вомбат да плаче.

Бил гладен, жаден и измършавял.

Нахранила го тя и напоила.

Живота си рискувала си без жал,

но от ловеца горски го спасила.

А в същност той не бил вомбат сляп, стар,

а spirit[2] от небесните палати,

дошел да търси същества сърцати…

На мама Кенгуру поднесъл дар:

за щедростта й и за добротата —

торбичка, за да подслони децата.

[1] Joey (джоуи) — малкото на кенгуруто ↑

[2] Spirit — дух ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.